
1. IEVADS

Ugunsdrošības pasākumu pārskats – ir projekta daļa, kas atspoguļo ugunsdrošības prasības, kuras jāizpilda saskaņā ar Latvijas Republikā spēkā esošo normatīvo aktu prasībām.
Izstrādājot Ugunsdrošības pasākumu pārskatu tika izmantoti būvprojekta „Simulāciju istabas ar klīniskajiem uzdevumiem izveide” Vasarnīcu ielā 20, Daugavpilī stāvu plāni, griezumi, skaidrojošais apraksts, ēkas kadastrālās uzmērīšanas lieta. Objekts – 2.stāva esošas lokālas telpas Nr.86, 85, 84, 83, 81, 80, 79, 78.
Saskaņā ar Būvniecības likuma un 2014.gada 19.augusta Ministru kabineta noteikumu Nr.500 „Vispārīgie būvnoteikumi” prasībām būvprojektam jāatbilst Latvijas būvnormatīviem, kā arī citu normatīvo aktu prasībām. Atkāpes no tehnisko vai īpašo noteikumu prasībām jāsaskaņo ar Valsts ugunsdzēsības un glābšanas dienestu Vispārīgajos būvnoteikumos noteiktajā kārtībā.
Pārskatā minētiem ugunsdrošības pasākumiem jābūt realizētiem būvprojektā. 
Ugunsdrošības pasākumu pārskats koriģējams gadījumā, ja tiek mainīti būvprojekta ugunsdrošības risinājumi vai saņemti būvniecības uzraudzības iestāžu norādes (likumdošanā noteiktā kārtībā).
Saskaņā ar 2011.gada 9.marta Eiropas Parlamenta un Padomes regulu 305/2011/ES būve jāprojektē un jābūvē tā, lai ugunsgrēka izcelšanās gadījumā:
-	tā noteiktu laiku saglabātu nestspēju;
-	ierobežotu uguns un dūmu izraisīšanos un izplatīšanos būvē;
-	neradītu uguns izplatīšanās draudus blakus esošajām būvēm;
-	būvē esošie cilvēki varētu pamest būvi vai tikt izglābti citādi;
-	ņemtu vērā glābšanas komandu drošību.
Pārskatā ir lietoti termini un definīcijas saskaņā ar Latvijas būvnormatīvu LBN 201-15 „Būvju ugunsdrošība”:
- atverama aila – atverams logs, durvis, vārti vai lūka būves ārējā norobežojošajā konstrukcijā, kas ir sasniedzama ar ugunsdzēsības un glābšanas dienesta tehniskajiem līdzekļiem un ko var izmantot glābšanas darbos (atveramas ailas izbūvē tā, lai tās no būves iekšpuses varētu viegli atvērt, atveramas ailas brīvā augstuma un platuma summa ir vismaz 1,5 metri un malas minimālais garums – 60 cm; attālums no atveramas ailas apakšējās malas līdz grīdas līmenim nedrīkst būt lielāks par 1,2 metriem);
- automātiskā ugunsgrēka atklāšanas un trauksmes signalizācijas sistēma – stacionāra inženiertehniskā sistēma, kas automātiski atklāj ugunsgrēka izcelšanos un signālu par ugunsgrēku vai sistēmas bojājumiem pārraida uz kontroles un signalizācijas pulti, ugunsgrēka gadījumā iedarbina aizsargājamā būvē trauksmes signālu izziņošanas ierīces, kā arī izstrādā signālus citu inženiertehnisko sistēmu vadībai;
- automātiskā balss ugunsgrēka izziņošanas sistēma – stacionāra inženiertehniskā sistēma, kas, saņemot vadības signālu no citas automātiskās ugunsaizsardzības sistēmas, kura konstatējusi ugunsgrēka izcelšanos, aizsargājamā būvē automātiski pārraida balss paziņojumu par ugunsgrēka izcelšanos un rīcību ugunsgrēka gadījumā;
- automātiskā dūmu un karstuma izvades sistēma – stacionāra inženiertehniskā sistēma, kas ugunsgrēka gadījumā, saņemot vadības signālu no citas automātiskās ugunsaizsardzības sistēmas, kura konstatējusi ugunsgrēka izcelšanos, nodrošina dūmu un karstuma izvadi no aizsargājamās telpas ārpus būves, radot aizsargājamās telpās dabīgo vai mehānisko dūmu vilkmi;
- automātiskā ugunsdzēsības sistēma – stacionāra inženiertehniskā sistēma, kas, konstatējot ugunsgrēka izcelšanos vai saņemot vadības signālu no citas automātiskās ugunsaizsardzības sistēmas, kura konstatējusi ugunsgrēka izcelšanos, automātiski veic ugunsgrēka dzēšanu vai ugunsgrēka lokalizāciju, kā arī izstrādā signālus citu inženiertehnisko sistēmu vadībai;
- būves augstākā stāva grīdas līmenis – līmeņu starpība starp brauktuves vai līdzvērtīgas virsmas līmeni, uz kuras var uzbraukt un nostāties ugunsdzēsības un glābšanas tehniskie līdzekļi, un būves augstākā stāva grīdas līmeni, kurā pastāvīgi uzturas būves lietotāji;
- būves ugunsnoturības pakāpe – būves ugunsnoturības rādītājs, kas atkarīgs no būves lietošanas veida, būves augstākā stāva grīdas līmeņa atzīmes, noteiktās ugunsdrošības nodalījuma platības, telpu ugunsslodzes, būvkonstrukciju ugunsizturības un iebūvēto būvizstrādājumu ugunsreakcijas;
- dūmu izvades ailas – veramas durvis, vārti, atverami logi, atveramās žalūzijas un lūkas, atklātas ailas ārējās norobežojošajās konstrukcijās, caur kurām ugunsgrēka gadījumā iespējams izvadīt dūmus;
- evakuācija – organizēta cilvēku pārvietošanās uz drošu vietu ārpus būves zemes virsmas līmenī vai ugunsdrošības nodalījumu ugunsgrēka vai citu briesmu gadījumā;
- evakuācijas ceļa garums – attālums no būves daļas vai ugunsdrošības nodalījuma vistālākās vietas pa visīsāko iespējamo evakuācijas ceļu līdz tuvākajai evakuācijas izejai. Evakuācijas ceļa garums netiek normēts aizsargātā evakuācijas ceļā, ārējās evakuācijas kāpnēs, ugunsaizsargātā kāpņu telpā un dūmaizsargātā kāpņu telpā, kā arī ugunsdrošības priekštelpā;
- evakuācijas ceļš – drošs un viegli atrodams kustības ceļš, kas sākas jebkurā būves punktā, kurā pastāvīgi var uzturēties būves lietotāji, un ved uz evakuācijas izeju;
- evakuācijas izeja – izeja no būves vai ugunsdrošības nodalījuma daļām, pa kuru var nokļūt ārpus būves zemes virsmas līmenī;
- jumta segums – jumta augšējais hidroizolējošais slānis, kas pasargā būvi no atmosfēras ārējās iedarbības;
- neautomātiskā dūmu un karstuma izvades sistēma – stacionāra inženiertehniskā sistēma, kas gadījumā, ja darbību iniciē manuāli, nodrošina dūmu izvadi no aizsargājamās telpas ārpus būves, radot aizsargājamās telpās dabīgu vai mehānisku dūmu vilkmi;
- neventilējama fasāde – fasādes (ārsienas) daudzslāņu konstrukcija, kurai starp atsevišķiem slāņiem nav gaisa šķirkārtas;
- savietotais jumts – būves norobežojošā konstrukcija, kura vienlaikus izpilda augšējā stāva pārseguma un jumta funkcijas;
- sprādzienbīstama telpa – telpa, kurā izmantotā ražošanas vai glabāšanas tehnoloģija veido sprādzienbīstamo vidi vairāk par 30% no telpas kopējās platības;
- ugunsdroša būvkonstrukcija – būvkonstrukcija ar normētu ugunsizturību un būvizstrādājumu ugunsreakcijas klasi, kas paredzēta ugunsgrēka bīstamo faktoru ierobežošanai;
- ugunsdroši atdalīta telpa – telpa, kas no citām telpām atdalīta ar ugunsdrošām būvkonstrukcijām;
- ugunsdrošības nodalījuma platība – ugunsdrošības nodalījuma stāva platība starp ārējām sienām vai ārējām un ugunsdrošības nodalījuma norobežojošām konstrukcijām;
- ugunsdrošības nodalījums – būves daļa, kas atdalīta no pārējām būves daļām ar ugunsdrošām konstrukcijām tā, lai uguns un dūmu izplatība uz šo būves daļu un no tās noteiktā laikposmā tiktu aizkavēta un saglabāta netspēja;
- ugunsizturība – būves konstrukciju vai elementu spēja noteiktā laikposmā saglabāt nestspēju, termoizolētību un viengabalainību;
- ugunsreakcija – būvizstrādājuma reakcija, to noteiktos apstākļos pakļaujot uguns iedarbībai, kas raksturo tā spēju ar savu noārdīšanos veicināt uguns izplatību;
- ugunsslodze – degšanas procesa laikā izdalāmās siltuma enerģijas daudzums (MJ) no telpas būvkonstrukcijām (pastāvīga ugunsslodze) un telpā esošajām degtspējīgām vielām, materiāliem un iekārtam (mainīgā ugunsslodze) uz telpas grīdas laukuma vienību (m2);
- ventilējama (piekārtā) fasāde – fasādes konstrukcija, kurai starp siltumizolāciju un ārējo apdari ir gaisa šķirkārta;
- zibensaizsardzības sistēma – vienota sistēma, kas paredzēta būvju, to atsevišķo daļu, elektroietaišu un citu objektu aizsardzībai pret zibensizlādes tiešo un netiešo iedarbi;
- telpa, kurā pastāvīgi var uzturēties cilvēki – visu lietošanas veidu telpas, izņemot bēniņus, tehniskās telpas, kas paredzētas tehnoloģisko iekārtu, inženieriekārtu un inženiertīklu izvietošanai, sanitārtehniskās telpas, kā arī citas telpas, kurās atbilstoši būvniecības dokumentācijā paredzētajiem risinājumiem cilvēki nepārtraukti uzturas mazāk par divām stundām vai kopumā uzturas mazāk par sešām stundām diennaktī;
- automātiskā ugunsaizsardzības sistēma – stacionāra inženiertehniskā sistēma, kas pastāvīgi ieslēgta darba gaidīšanas režīmā un ugunsgrēka gadījumā patstāvīgi vai, saņemot vadības signālu no citas automātiskās ugunsaizsardzības sistēmas, kura konstatējusi ugunsgrēka izcelšanos, automātiski un manuāli nodrošina tai noteikto funkciju izpildi;
- neautomātiskā ugunsaizsardzības sistēma – stacionāra inženiertehniskā sistēma, kas pastāvīgi ieslēgta darba gaidīšanas režīmā un, saņemot vadības signālu, kuru iniciē cilvēks, patstāvīgi nodrošina tai noteikto funkciju izpildi.

[bookmark: _Toc394840831]2. BŪVES UGUNSDROŠĪBAS RAKSTURLIELUMI

	Raksturlielumi
	Rādītāji

	Ēkas kopējā platība, m2
	35670,3

	Projektējamo telpu platība, m2
	126,3

	Apbūves laukums, m2
	6901,1

	Ēkas stāvu skaits
	13 (un pagrabstāvs)

	Stāvs, kurā paredzēta pārbūve
	2

	Ēkas augstums (no brauktuves), m
	virs 28 

	Augstākā stāva grīdas augstums, m
	virs 28

	Ēkas būvapjoms, m3
	136 475

	Ēkas lietošanas veids
	III

	Ēkas ugunsnoturības pakāpe
	U1a

	Lietotāju skaits projektējamās telpās
	līdz 50



Pārbūvējamās skolas telpās nav paredzētas telpas ar sprādzienbīstamu vidi. 
Šī būvprojekta ietvaros netiek risināts ēkas dalījums ugunsdrošības nodalījumos, jo šīs ēkas pārbūve to neietekmē.

[bookmark: _Toc394840832]3. ĢENERĀLPLĀNA UGUNSDROŠĪBAS RISINĀJUMI

[bookmark: _Hlk3720977][bookmark: _Hlk3721158]Pie objekta SIA “Daugavpils reģionālā slimnīca” ēkas Vasarnīcu ielā 20, Daugavpilī ugunsdzēsības automobiļu piebrauktuve saskaņā ar LBN 201-15 “Būvju ugunsdrošība” prasībām ir nepieciešama, jo ēkas augstākā stāva grīdas līmeņa atzīme pārsniedz 8 metrus. Ugunsdzēsības automobiļu piebrauktuves paredzētas esošās, kas pieļaujams atbilstoši LBN 201-15 “Būvju ugunsdrošība” 42.punktam. 
 Saskaņā ar LBN 222-15 „Ūdensapgādes būves” 5.tabulu „Ārējās ugunsdzēsības ūdens patēriņš dzīvojamām un publiskajām (arī ražošanas, lauksaimniecības, noliktavu pārvaldes un sadzīves) ēkām”, ārējās ugunsdzēsības ūdens patēriņš (l/s) viena ugunsgrēka dzēšanai ja ēkas stāvu skaits ir virs 10 un būvapjoms ir virs 100 000 m3, pieņemts 45 l/s. 
Ārējās ugunsdzēsības ūdens patēriņu nodrošina vismaz 2 esošie ugunsdzēsības hidranti. Hidranti atrodas vismaz 10 m attālumā no projektējamās ēkas un tie nav tālāk par 200 m no ēkas tālākā punkta. Tīkls nodrošina nepieciešamo ūdens patēriņu.
Ugunsdzēsības hidranti ir viegli pieejami ugunsdzēsības tehnikai. Ugunsdzēsības hidrantus ir jāapzīmē atbilstoši Ministru kabineta 2016.gada 19.aprīļa noteikumu Nr.238 „Ugunsdrošības noteikumi”  1.pielikuma prasībām (par to atbild ārējā ūdensvada apsaimniekotājs). Ugunsdzēsības hidranti un to norādes zīmes atrodas ārējo gaismas ķermeņu apgaismotajā zonā.
Saskaņā ar LBN 201-15 „Būvju ugunsdrošība” 34.punktu, atļauts saglabāt esošās atstarpes starp būvēm un atstarpes līdz blakus esošo zemes vienību robežām, jo netiek palielināti būvju gabarīti ugunsdrošības atstarpes virzienā.

[bookmark: _Toc394840833]4. UGUNSDROŠĪBAS PRASĪBAS BŪVKONSTRUKCIJĀM UN PLĀNOŠANAS RISINĀJUMIEM

Projektējamā ēka SIA “Daugavpils reģionālā slimnīca” Vasarnīcu ielā 20, Daugavpilī saskaņā ar LBN 201-15 „Būvju ugunsdrošība” 3.tabulu atbilst U1a ugunsnoturības pakāpei. Saskaņā ar LBN 201-15 „Būvju ugunsdrošība” pielikuma 1.tabulu būvju konstrukciju minimālā ugunsizturība noteikta Ugunsdrošības pasākumu pārskata tabulā Nr.1. 
Tabula Nr.1.
	Būvkonstrukcijas
	Ugunsnizturība

	1.
	2.

	Nesošās sienas
	REI 120

	Kolonnas 
	R 120

	Pārsegumi
	REI 60

	Ugunsdroši atdalītu telpu norobežojošās konstrukcijas
	EI 60

	Ailu (durvis, logi, lūkas un vārsti) aizpildījums ugunsdroši atdalītas telpas norobežojošās konstrukcijās
	EI 30



Ēku būvizstrādājumu minimālā ugunsreakcijas klase noteikta tabulā Nr.2.
Tabula Nr.2.
	Būvkonstrukcijas
	Ugunsreakcijas klase

	1.
	2.

	Nesošās sienas
	A1

	Kolonnas 
	A1

	Starpstāvu pārsegumi
	A1

	Ugunsdroši atdalītu telpu norobežojošās konstrukcijas
	A2-s1,d0


Tabulā ietvertās prasības attiecas uz ēkas būvkonstrukcijām, bet neattiecas uz to iekšējo apdari.
Būvkonstrukcijām, kuru ugunsizturība neatbilst tabulā minētajām prasībām (piemērām neaizsargātām tērauda konstrukcijām), paredz papildus ugunsaizsardzības pasākumus (ugunsaizsardzību ar karstumā uzbriestošām krāsām, ugunsdrošiem apmetumiem vai ugunsdrošiem plākšņu materiāliem) vai citu ugunsaizsardzību. 
Ugunsdrošās durvis, kas izbūvētas ugunsdrošās būvkonstrukcijās, paredzēts aprīkot ar pašaizvēršanās mehānismiem. Ugunsdrošām durvīm jāatbilst LVS EN 1634-1+A1:2018, LVS EN 13501-2.
Gaiteņu platumi nav mazāki par 1,8 m (brīvais platums) apmeklētājiem paredzētajās telpās un nav mazāki par 0,9 m personāla un pārējās telpās.
[bookmark: _Toc328079693]Kā atsevišķas ugunsdroši atdalītas telpas tiek veidotas:
- būves stāvi ugunsdrošības nodalījuma ietvaros;
- degtspējīgu materiālu, vielu un uzliesmojošu šķidrumu noliktavas;
- inženiertīklu šahtas ar nenoblīvētām ailām starpstāvu pārsegumu līmenī.
Lai ugunsgrēka gadījumā ierobežotu dūmu izplatīšanos un nodrošinātu dūmu izvadi no telpām, būvē paredzētas dūmu izvades ailas (atverami logi). Attālums no jebkura punkta stāvā līdz dūmu izvades ailai nepārsniedz 15 metrus. Katras dūmu izvades ailas minimālā platība ir vismaz 0,5 m2. 
Ventilācijas sistēmu gaisa vados vietās, kurās tie šķērso būvkonstrukcijas ar normēto ugunsizturības robežu, ir paredzēta ugunsdrošo vārstu uzstādīšana. 
Ugunsdrošo konstrukciju šķērsojošos inženiertīklus izbūvē tā, lai nesamazinātu ugunsdrošo konstrukciju ugunsizturību un nepieļautu dūmu, gāzes un uguns izplatību. Ugunsdrošo būvkonstrukciju un inženiertīklu šķērsojuma vietu spraugas aizpilda ar ugunsdrošiem blīvējumiem vai sistēmām, atbilstoši LVS EN 1366 prasībām, kuru ugunsizturība var būt par pakāpi zemāka nekā ugunsdrošām konstrukcijām noteiktā ugunsizturība, bet ne zemāka par EI 30.

[bookmark: _Toc394840834]5. EVAKUĀCIJAS NODROŠINĀŠANA

Projektējamā ēkā evakuācijas izejas paredzētas tā, lai nodrošinātu ātru un drošu cilvēku evakuāciju ārā no tās. 
Saskaņā ar LBN 201-15 „Būvju ugunsdrošība” pielikuma 6.tabulas prasībām no projektējamās ēkas telpām (III lietošanas veida telpas) evakuācijas ceļa garums nepārsniedz 30 metrus, no strupceļu zonām – 15 metrus. 
[bookmark: _Toc371156945]No pārbūvējamām telpām viena evakuācijas izeja ir caur kāpņu telpu Nr.89 (inv. lietas numurs), otra caur kāpņu telpu Nr.106.
Evakuācijas ceļu platumi nav mazāki par 1800 mm (evakuācijas ceļa platumu atļauts samazināt līdz vienam metram, ja tas paredzēts līdz 50 evakuējamiem, un līdz 700 mm, ja tas paredzēts līdz pieciem evakuējamiem). 
Durvis evakuācijas ceļos un izejās atveras evakuācijas virzienā, izņemot durvis no telpām, kurās lietotāju skaits ir mazāks par 25. Evakuācijas izejās durvis ugunsgrēka gadījumā ir viegli atveramas no telpas iekšpuses bez aizkavējuma un šķēršļiem (par aizkavējumu tiek uzskatīts jebkurš šķērslis, kas liedz atvērt durvis ilgāk par trim sekundēm). Evakuācijas izejās durvis ir aprīkotas ar pašaizvēršanās mehānismu (ārdurvis).
Durvju brīvais augstums evakuācijas ceļos un izejās ir vismaz divi metri. Durvju brīvais platums evakuācijas ceļos ir vismaz 0,9 metri, evakuācijas izejās – vismaz 1,2 metri. Tehniskajām telpām, saimniecības telpām un citām būves telpām, kurās var atrasties līdz pieciem būves lietotājiem, durvju brīvo platumu atļauts samazināt līdz 700 mm. 
[bookmark: _Toc328079694][bookmark: _Toc394840835]
6. UGUNSAIZSARDZĪBAS SISTĒMAS

Saskaņā ar LBN 201-15 „Būvju ugunsdrošība” 185.2.punkta prasībām projektējamā ēkā ierīkota automātiskā ugunsgrēka atklāšanas un trauksmes signalizācijas sistēma (esošā).
Automātiskās ugunsgrēka atklāšanas un trauksmes signalizācijas sistēmas iekārtas un aprīkojums atbilst piemērojamo standartu prasībām. To montāžu veic saskaņā ar Latvijas standarta LVS CEN/TS 54-14 „Ugunsgrēka atklāšanas un ugunsgrēka trauksmes sistēmas – 14.daļa: Norādījumi plānošanai, projektēšanai, montāžai, nodošanai ekspluatācijā, lietošanai un ekspluatācijai” un ražotāja tehnisko noteikumu prasībām.
Automātiskās ugunsgrēka atklāšanas un trauksmes signalizācijas sistēmas uztveršanas un kontroles paneļa nepārtraukto elektrobarošanu nodrošina, uzstādot akumulatoru baterijas, kas nodrošina paneļa darbību 72 stundu laikā elektroapgādes pārtraukšanas gadījumā. Akumulatoru baterijas uzstāda uztveršanas un kontroles panelī.
Saskaņā ar LBN 201-15 „Būvju ugunsdrošība” 191.2.punkta prasībām projektējamā ēkā ierīkota automātiskā balss ugunsgrēka izziņošanas sistēma (esošā).
Sistēma paredzēta, lai veiktu visu telpu apziņošanu ugunsgrēka vai citas avārijas situācijas gadījumā, kā arī veiktu cita rakstura paziņojumus. Sistēma automātiski iedarbināma, nostrādājot automātiskā ugunsgrēka atklāšanas un trauksmes signalizācijas sistēmai. Apsardzes personāls var iedarbināt sistēmu nekavējoties (bez aiztures). To montāžu veic saskaņā ar standarta LVS EN 60849 „Skaņas sistēmas avārijas gadījumiem” un ražotāja tehnisko noteikumu prasībām. Ugunsgrēka izziņošanas sistēmas iekārtas un aprīkojums atbilst piemērojamo standartu prasībām. Ugunsgrēka izziņošanas sistēmas nepārtraukto elektrobarošanu nodrošina, uzstādot akumulatoru baterijas un uzlādēšanas ierīci (UPS sistēmu), kas nodrošina paneļa darbību 1 stundas laikā elektroapgādes pārtraukšanas gadījumā.
	Iedarbojusies automātiskās ugunsgrēka atklāšanas un trauksmes signalizācijas sistēma nodrošina:
- evakuācijas izeju un evakuācijas kustības virzienu izgaismoto norādītājzīmju iedarbināšanu;
- ventilācijas sistēmas atslēgšanu;
- liftu nolaišanu un bloķēšanu ēkas 1.stāvā;
- automātiskās balss ugunsgrēka izziņošanas sistēmas palaišanu;
- automātiskās gaisa virsspiediena sistēmas palaišanu.

7. PAREDZĒTIE INŽENIERTEHNISKO SISTĒMU UGUNSDROŠĪBAS RISINĀJUMI

Saskaņā ar LBN 221-15 „Ēku iekšējais ūdensvads un kanalizācija” 1.tabulu, ēkām ar būvapjomu virs 5000 m3 ūdens patēriņš iekšējiem ugunsdzēsības krāniem noteikts 1 strūkla ar minimālo patēriņu 1,0 l/s. Blīvās ūdensstrūklas darbības rādiuss ir vienāds ar telpu augstumu, bet ne mazāks par sešiem metriem. Ēkā ir esošā iekšējā ugunsdzēsības ūdensapgādes sistēma.
Iekšējās ugunsdzēsības ūdensapgādes sistēmas krāniem jāatbilst LVS EN 671-1:2012, LVS EN 671-2:2012 prasībām, šļūtenei pievienotais stobrs nodrošina kompaktu strūklu un ir noslēdzams.
Iekšējās ugunsdzēsības ūdensapgādes sistēmas sūkņu tālvadība tiek nodrošināta no tālvadības pogām, kuras uzstāda pie katra ugunsdzēsības krāna. 
Ugunsdzēsības krānus komplektē ar 20 m garām ugunsdzēsības šļūtenēm un ugunsdzēsības stobriem. Krānus ar aprīkojumu novieto ugunsdzēsības skapjos 1,35 m augstumā no grīdas un apzīmē ar norādes zīmēm atbilstoši Ministru kabineta 2016.gada 19.aprīļa noteikumu Nr.238 „Ugunsdrošības noteikumi” 1.pielikuma prasībām. Ugunsdzēsību krānu darbības laiks – 45 minūtes.
Iekšējās ugunsdzēsības ūdensapgādes sistēmai nodrošina elektrobarošanu caur automātisko rezerves ieslēdzēju no diviem savstarpēji neatkarīgiem elektroapgādes avotiem.
Projektējamās ēkas evakuācijas ceļos tiek ierīkots evakuācijas apgaismojums. Evakuācijas izejas, kas paredzētas vismaz 50 cilvēku evakuācijai, aprīko ar izgaismotiem evakuācijas izejas norādītājiem, kuru gaismas ķermeņus komplektē ar iebūvētu autonomu barošanas avotu, kas nodrošina vienas stundas darbu avārijas režīmā (pamata elektrobarošanas pārtraukšanas gadījumā). Norādītājzīmju marķējumam jāatbilst Ministru kabineta 2016.gada 19.aprīļa noteikumu Nr.238 „Ugunsdrošības noteikumi” 1.pielikuma prasībām. 
Evakuācijas apgaismes tīkli un izgaismotie evakuācijas izejas norādītāji ir pieslēgti diviem neatkarīgiem elektroapgādes avotiem. Evakuācijas apgaismojumu ierīko atbilstoši elektroiekārtu ierīkošanu reglamentējošajiem normatīvajiem aktiem.  Evakuācijas apgaismojums evakuācijas ceļos grīdas līmenī un uz kāpņu pakāpieniem telpās nedrīkst būt mazāks par 0.5 lx.

[bookmark: _Toc328079696][bookmark: _Toc394840837]8. MANUĀLĀS (PRIMĀRĀS) UGUNSDZĒSĪBAS IEKĀRTAS

Ugunsgrēku dzēšanai paredzēta ugunsdzēsības aparātu uzstādīšana, ievērojot Ministru kabineta 2016.gada 19.aprīļa noteikumu Nr.238 „Ugunsdrošības noteikumi” 5.pielikuma 2.tabulas prasības. Kopējai ugunsdzēšamo aparātu dzēstspējai projektējamās telpās (127 m2), ņemot vērā, ka ēkā ir paredzēta iekšējā ugunsdzēsības ūdensapgādes sistēma, jābūt 64A/ 288B. Piemēram, 6 kg ugunsdzēšamo aparātu ar dzēstspēju 34A/233B/C daudzums būs 2 gab.
Izvietojot ugunsdzēsības aparātus, jāņem vērā, ka telpās to atrašanās vietas no jebkuras vietas telpās nedrīkst pārsniegt 40 metrus. Ugunsdzēsības aparātus uzstāda redzamās, viegli pieejamās vietās un apzīmē ar norādes zīmēm atbilstoši Ministru kabineta 2016.gada 19.aprīļa noteikumu Nr.238 „Ugunsdrošības noteikumi” 1.pielikuma prasībām.

[bookmark: _Toc328079697][bookmark: _Toc394840838]9. UGUNSDROŠĪBAS PASĀKUMI ĒKAS EKSPLUATĀCIJAS STADIJĀ

Ugunsdrošības pasākumus ēkā pēc tās nodošanas ekspluatācijā nosaka Ministru kabineta 2016.gada 19.aprīļa noteikumu Nr.238 „Ugunsdrošības noteikumi”. 
Objekta palīgtelpās aizliegts uzglabāt materiālus un priekšmetus tādā daudzumā, kas veidos ugunsslodzi vairāk par 300 MJ/m2 (piemēram koksne līdz 15,5 kg/m2, vai papīrs/kartons 17,5 kg/m2, vai kokvilna 16,5 kg/m2, vai polietilēns 6,7 kg/m2, vai gumija 6,6 kg/m2).
Objektā vadītājam ir pienākumi:
· nodrošināt ugunsdrošības instrukcijas izstrādi;
· organizēt darbinieku instruēšanu ugunsdrošības jomā un par to izdarīt atzīmi Ugunsdrošības instruktāžas uzskaites žurnālā;
· Ne retāk kā reizi gadā saskaņā ar rīcības plānu ugunsgrēka gadījumā organizēt praktiskās nodarbības;
· izstrādāt cilvēku evakuācijas plānus atbilstoši 2016.gada 19.aprīļa Ministru kabineta noteikumu Nr.238 „Ugunsdrošības noteikumi” prasībām.
Par objekta ugunsdrošību atbildīgajiem darbiniekiem, personām, kuras izstrādā rīcības plānu ugunsgrēka gadījumam un ugunsdrošības instrukciju, kā arī personām, kuras veic ugunsdrošības instruktāžu, nepieciešama apmācība ugunsdrošības jomā atbilstoši Izglītības un zinātnes ministrijas izstrādātai licencētai mācību programmai (ne mazāk par 160 stundām).
Ugunsdrošības instrukcijā ietver šādu informāciju:
· kārtība, kādā tiek uzturēta teritorija, ēkas, telpas, evakuācijas ceļi un piebraucamie ceļi pie ēkām, būvēm un ugunsdzēsības ūdensapgādes vietām, kā arī ziņas par objekta ugunsdrošību;
· ugunsdrošības režīms, ugunsdrošības prasības ēku un būvju inženiertehnisko iekārtu ekspluatācijā, iespējamie riska faktori;
· vietu un telpu sakopšanas un elektropatērētāju atvienošanas kārtība pēc darba beigām;
· vietas, kur atļauts smēķēt;
· ugunsbīstamo darbu veikšanas kārtība;
· darbinieku pienākumi un rīcība ugunsgrēka gadījumā:
· ugunsdzēsības dienesta izsaukšanas kārtība;
· ventilācijas iekārtu, elektroiekārtu un citu inženiertehnisko iekārtu atvienošanas kārtība;
· ugunsdzēšanas līdzekļu, ugunsaizsardzības sistēmu un iekārtu izmantošanas kārtība;
· cilvēku evakuācijas kārtība;
· materiālo vērtību evakuācijas kārtība.
Rīcības plānā ugunsgrēka gadījumam norāda kārtību, kādā:
· izsauc Valsts ugunsdzēsības un glābšanas dienestu;
· evakuē cilvēkus no bīstamās zonas, pasargā un evakuē materiālās vērtības;
· sagaida ugunsdzēsības un glābšanas dienestu, norādot īsāko ceļu līdz ugunsgrēka vietai un ūdensņemšanas vietai;
· pārtrauc elektroenerģijas padevi (izņemot elektroenerģijas padevi ugunsdzēsības ietaisēm);
· izslēdz tehnoloģiskās iekārtas, elektroietaises un inženierkomunikācijas;
· iedarbina ugunsaizsardzības sistēmas un iekārtas;
· pasargā ugunsdzēsībā iesaistītos cilvēkus no ugunsgrēka bīstamo faktoru iedarbības;
· darbojas objekta ugunsdrošības vai apsardzes dienests un tiek izmantoti ugunsdzēsības līdzekļi un tehnika;
· rīkojas objekta personāls atkarībā no apstākļiem (piemēram, diennakts laika, meteoroloģiskajiem apstākļiem, gadalaika).
Objektā glabā šādus dokumentus par automātiskajām ugunsaizsardzības sistēmām (automātiskās ugunsgrēka atklāšanas un trauksmes signalizācijas sistēma):
· automātisko ugunsaizsardzības iekārtu tehniskos projektus;
· automātisko ugunsaizsardzības iekārtu ekspluatācijas instrukcijas;
· ugunsdrošībai nozīmīgo inženiertehnisko sistēmu (automātisko ugunsaizsardzības sistēmu) pieņemšanas akti ar tiem pievienotajiem dokumentiem (segto darbu aktiem, pārbaužu un mērījumu protokoliem);
· iekārtu ražotāja tehniskās pases, kā arī automātisko ugunsaizsardzības iekārtu un ierīču atbilstību apliecinošus dokumentus.
Par automātisko ugunsaizsardzības iekārtu tehnisko apkopi un remontu noslēdz līgumu ar specializētu organizāciju. Šīs organizācijas personālam nepieciešams zināšanas apliecinošs dokuments.
Ugunsdzēsības krānus un to aprīkojumu pārbauda reizi gadā.
Ugunsdzēsības aparātus ekspluatē, pārbauda, remontē un uzpilda atbilstoši ražotāja tehniskajiem noteikumiem un Latvijas standarta LVS 332 "Ugunsdzēsības aparātu uzturēšana ekspluatācijai gatavā stāvoklī" prasībām.

Ir izmantoti šādi normatīvie akti, kas nosaka ugunsdrošības prasības projektējamajam objektam:
· LBN 201-15 „Būvju ugunsdrošība”;
· LBN 208-15 “Publiskas būves”;
· LBN 222-15 „Ūdensapgādes būves”;
· LBN 221-15 „Ēku iekšējais ūdensvads un kanalizācija”;
· LBN 231-15 „Dzīvojamo un publisko ēku apkure un ventilācija”;
· LBN 261-15 „ Ēku iekšējā elektroinstalācija”;
· LVS CEN/TS 54-14: 2004 „Ugunsgrēka uztveršanas un ugunsgrēka signalizācijas sistēmas. 14.daļa: Norādījumi plānošanai, projektēšanai, montāžai, nodošanai ekspluatācijā, lietošanai un ekspluatācijai”;
· LVS EN 60849:2003 „Avārijas brīdināšanas nolūkiem paredzētās skaņas sistēmas”;
· LVS EN 1838:2013 „Apgaismes lietojumi. Avārijapgaisme”;
· LVS EN 1838:2003L „Apgaismes lietojumi – Avārijapgaisme”;
· LVS EN 50171:2002 „Centrālās energoapgādes sistēmas”;
· LVS EN 50172:2004 „Evakuācijas apgaismes sistēmas”;
· LVS EN 1993-1-2 3.Eirokodekss – Tērauda konstrukciju projektēšana – 1.–2.daļa: Vispārīgie noteikumi – Konstrukciju ugunsdrošības projektēšana;
· Ministru kabineta 2016.gada 19.aprīļa noteikumu Nr.238 „Ugunsdrošības noteikumi”.



UPP daļas vadītājs:					J.Šmits

